It-Taqsima Servizzi tas-Saħħa tal-UĦM ħabbaret li wara diversi laqgħat mad-Diviżjoni tas-Saħħa leħqet ftehim biex jiġu ingaġġati numru ta’ Farmaċisti u Pharmacy Techbicians ġodda f’diversi postijiet fl-istess diviżjoni tas-saħħa. Fost dawn il-ġostijiet hemm l-Isptar Boffa, fejn il-UĦM kienet insistiet biex in-numru ta’ Farmaċisti jiġi miżjud minħabba r-rwol tagħhom jinkludu r-responsabbiltà li jippreparaw il-kimika biex issir il-kimoterapija. Il-konferma li dawn il-ħaddiema ġejjien ingaġġati ngħatat lill-UĦM mill-Minsiteru tas-Saħħa, fit-22 ta’ Mejju 2014 fejn il-UĦM irċeviet konferma bil-miktub li b’effett mit-28 ta’ Mejju 2014 se jiġu ingaġġati tliet farmaċisti ġodda, li tnejn minnhom se jibdew jaħdmu fl-Isptar Boffa. “Il-Farmaċisti u l-Pharmacy Technicians, li l-UĦM għandha r-rikonoxximent uniku tagħhom, huma b’mod regolari f’kuntatt mal-UĦM. Bis-saħħa ta’ dan, il-UĦM irnexxiela ssolvi numru ta’ problemi fosthom ġie allevat in-nuqqas ta’ Staffing Levels fl-Isptar Boffa,” saħaq Gian Paul Gauci, Segretarju tat-Taqsima Servizzi tas-Saħħa fi ħdan il-UĦM. Il-UĦM qalet li bħal dejjem tagħti prijorità lejn saħħet il-pazjent u għalhekk qalet li mhix etika, li l-unjin tirrikorri għal azzjonijiet industrijali fejn jista’ jkun ta’ detriment għall-pazjent, sakemm hemm il-possibiltà li b’diskussjonijiet effettivi jinstabu s-soluzzjonijiet.